
Narva Linnavolikogu 26.02.2009.a määruse nr 9 “Puuetega lapse hooldajale hooldajatoetuse määramise ja maksmise kord Narva linnas” muutmine

Narva Linnavalitsus võtab vastu protokollilise otsuse:
1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse abilinnapead Aleksander Ljudvig´it antud küsimust ette kandma Narva Linnavolikogu istungil.

Narva Linnavolikogu 26.02.2009.a määruse nr 9 “Puuetega lapse hooldajale hooldajatoetuse määramise ja maksmise kord Narva linnas” muutmine

 

Vastavalt Kohaliku omavalitsuse korralduse seaduse § 22 lõike 1 punktile 5, 

Linnavolikogu m ä ä r a b:



1. Teha Narva Linnavolikogu 26.02.2009.a. määruse nr 9 “Puuetega lapse hooldajale hooldajatoetuse määramise ja maksmise kord Narva linnas” järgmised muudatused:

1.1. Muuta paragrahvi 1 lõiget 1 ja sõnastada seda järgmises redaktsioonis:

“Käesolev määrus reguleerib 3-18-aastase raske või sügava puuetega lapse ühele vanemale, eestkostjale, hooldajale või võõras- või kasuvanemale (edaspidi – hooldaja), kes ei tööta puuetega lapse kasvatamise tõttu, puuetega lapse hooldajatoetuse (edaspidi – toetus) määramise ja maksmise tingimusi ning korda”.

1.2. Muuta paragrahvi  5  ja sõnastada seda järgmises redaktsioonis:

”Toetust makstakse hooldatava kehtiva puude raskusastme korral:

1)  3-16- aastase raske või sügava puuetega lapse ühele hooldajale, kes ei tööta puuetega lapse kasvatamise tõttu 300 krooni;

2) 16-18-aastase raske puuetega lapse ühele hooldajale, kes ei tööta puuetega lapse kasvatamise tõttu 240 krooni;

3) 16-18-aastase sügava puuetega lapse ühele hooldajale, kes ei tööta puuetega lapse kasvatamise tõttu 400 krooni”.
2. Määrus jõustub 01.01.2010.a.
 

 

 

 

Mihhail Stalnuhhin
Linnavolikogu esimees

 
